Mörgum þykir nóg um völd Zuckerbergers og ekki munu þau minnka með útgáfu rafmyntar . Facebook er á lokametrum í undirbúningi fyrir útgáfu á eigin rafmynt og samkvæmt áætlun félagsins á myntin að vera komin í gagnið á næsta ári , að því fréttavefur BBC greinir frá . Um er að ræða rafrænt greiðslukerfi sem verður nothæf í tólf löndum . Umrætt greiðslukerfi verður fyrsti vísirinn að alþjóðlegri rafmynt sem er langtímamarkmið Facebook með verkefninu . Innanhús gengur myntin og verkefnið undir nafninu GlobalCoin . Reiknað er með að Facebook muni kynna verkefnið formlega í sumar , en samkvæmt heimildum BBC er undirbúningur vel á veg kominn . Stofnandi og forstjóri Facebook , Mark Zuckerberg , fór á fund bankastjóra Englandsbanka , Mark Carney , í síðasta mánuði og voru tækifæri og hættur vegna útgáfu rafmynta til umræðu á fundi nafnanna . Þá hefur Facebook einnig óskað eftir ráðgjöf og upplýsingum frá fjármálaráðuneyti Bandaríkjanna . Loks eru staðfestar heimildir fyrir því að félagið hafi átt í viðræðum við rótgróin fyrirtæki í greiðslumiðlun á borð við Western Union um ódýrari og hraðvirkari aðferðir til að senda og taka á móti greiðslum án þess að bankareikningar komi við sögu . Facebook hefur sætt mikilli gagnrýni fyrir meðhöndlun á persónuupplýsingum notenda sinna og af þeim sökum er reiknað með að eftirlitsaðilar muni fylgjast náið með útgáfu myntarinnar . Fyrr í mánuðinum sendi bandaríska þingið Zuckerberg opið bréf þar óskað er eftir frekari upplýsingum um hvernig rafmyntin muni virka . Hvernig félagið hyggst standa vörð um réttindi neytenda og meðhöndla gögn sem innihalda persónuupplýsingar .